tartuNLP/wikipedia-smugri-20251201 huggingface dataset:
Oranž revolutsioon

Oranžiks revolutsiooniks (ukraina keeles "Помаранчева революція") nimetatakse Ukrainas 2004. aasta presidendivalimiste teise vooru tulemustele järgnenud 2004. aasta novembrist 2005. aasta jaanuarini toimunud proteste. Valimisi seostati korruptsiooni, valijate hirmutamise ja valimispettusega. Meeleavalduste keskpunktiks oli Kiiev ja selle keskväljak, kus tuhanded meeleavaldajad päevade kaupa protestisid, kuid ka mujal riigis protestiti kodanikuallumatuse, istumisprotestide ja streikidega.
Põhjus ja tagajärg.
Proteste põhjustasid mitmete kodumaiste ja välismaiste valimiste vaatlejate, samuti kodanike tähelepanek, et 2004. aasta 21. novembril avaldatud tulemustes Viktor Juštšenko ja Viktor Janukovõtši vahelises konkurentsis oli võimude poolt tulemus viimase kasuks kallutatud. Protestide tagajärjel algsed tulemused tühistati ning Ukraina Ülemkohus määras 2004. aasta 26. detsembriks uued valimised, mille sel korral võitis 52% häältega Juštšenko. Tema ametissemääramisega 2005. aasta 23. jaanuaril lõppes ka Oranž revolutsioon.
Meeleavalduste üheks põhjuseks peetakse eelnevalt võimul olnud Leonid Kutšmaga seotud skandaale (nn Kutšma-"gate") – Kutšma toetas Janukovõtšit.
Janukovõtš sai siiski presidendiks 2010. aastal, kuid kaotas positsiooni neli aastat hiljem toimunud Euromaidani kokkupõrgetel Kiievi Iseseisvusväljakul. Erinevalt oranžist revolutsioonist hukkus selle käigus enam kui sada inimest.
Värvus.
Oranž oli Juštšenko valimiskampaania tunnusvärvus ning kujunes seetõttu meeleavalduste sümboliks.
Verhivtseve

Verhivtseve (ukraina "Верхівцеве") on linn Ukrainas Dnipropetrovski oblastis Kamjanske rajoonis. Asub Dnepri lisajõe Mokra Sura vasakul kaldal, Dniprost 54 km lääne pool.
Asula tekkis 1884. aastal rajatud raudteejaama juurde. 1956. aastal sai linnaks.
Verhnjodniprovsk

Verhnjodniprovsk (ukraina "Верхньодніпровськ") on linn Ukrainas Dnipropetrovski oblastis, Verhnjodniprovski rajooni halduskeskus. Asub Kamjanske veehoidla paremal kaldal, Dniprost 73 km loode pool.
Asula tekkis 17. sajandil Grigorivka külana. 1806. aastal sai linnaõigused ja praeguse nime.
Ternivka

Ternivka (ukraina "Тернівка") on linn Ukrainas Dnipropetrovski oblastis Pavlohradi rajoonis.
Elisa Huub

Elisa Huub on telekommunikatsiooniettevõtte Elisa kuutasuline voogedastusteenus, mis võimaldab vaadata teatud valikut filmidest ja telesarjadest. Huubi teenus töötab nii arvutis, mobiilis kui ka teistes internetiga toestatud seadmetes. 
Nutiseadmes peab teenuse kasutamiseks olema Elisa Elamuse rakendus. 
Sisu.
Formaat ja funktsioonid
Elisa Huub on reklaamivaba voogedastusteenuse platvorm, mis:
·      võimaldab vaadata sisu igasuguse internetiühendusega;
·      töötab kõigis nutiseadmetes ja Smart TV-des;
·      pakub täielikult eestikeelset kasutajakogemust;
·      on tellitav eraldiseisva teenusena.
Kogu platvormil olev sisu on eesti keeles või eestikeelsete subtiitritega. Teenus on saadaval ka Elisa Elamuse TV-paketi osana.
Elisa originaalsarjad Huubis.
Platvormi programmist leiab ka populaarsed reisisarjad "Zevakin&amp;Valting vs. Ladina-Ameerika" (2024) ja "Zevakin&amp;Valting vs. Ameerika" (2023) ning meelelahutussarjad "Kuldne pilet" (2024) ja "Laupäev isaga" (2023). Kõik Elisa originaalsarjad leiab Elisa Huubi kodulehelt: https://elisa.ee/huub
FSO Polonez

Polonez on Poola autotootja FSO ("Fabryka Samochodów Osobowych") poolt aastatel 1978–2002 toodetud auto. Kokku toodeti 1 061 807 eksemplari (välja arvatud Truck- ja Cargo-versioonid).
Poloneze on eksporditud enamasti aastani 1997. Põhilised ekspordi maad: Suurbritannia, Holland, Hiina, Soome, Egiptus, Prantsusmaa, Jugoslaavia, Kreeka, Itaalia jt.
Madagaskari sisiprussakas

Madagaskari sisiprussakas ("Gromphadorhina portentosa") on prussakaliste seltsi kuuluv putukas.
Välimus.
Madagaskari sisiprussakad on prussakalistest ühed suurimad. Täiskasvanud isend võib olla 5–8 cm, mõnede andmete järgi isegi kuni 10 cm pikk ja kaaluda kuni 22 grammi. Isased putukad on emastest tavaliselt suuremad. Erinevalt teistest prussakalistest ei ole madagaskari sisiprussakatel tiibu.
Madagaskari sisiprussakad on ovaalse kujuga, keha on üleni kaetud läikiva välisskeletiga, mille värv võib olla mahagonpruunist mustani. Peas on nii emastel kui ka isastel isenditel üks paar tundlaid. Lisaks on isastel pea taga sarved, mida nad kasutavad rivaalidega võitlemisel nagu sarvedega imetajad. Sisiprussakate jalgadel on küünised, tänu millele on need putukad head ronijad, suutes isegi mööda klaasi ronida.
Elukoht ja toitumine.
Looduses leidub madagaskari sisiprussakaid vaid Madagaskari saare troopiliste vihmametsade niiskes metsakõdus. Madagaskari sisiprussaka peamiseks toiduks on mahalangenud puuviljad, lagunevad taimed ja metsakõdu. Seetõttu on neil Madagaskari looduses oma kindel roll: nad aitavad lagunevat taimestikku aineringesse suunata.
Käitumine.
Madagaskari sisiprussakad on peamiselt öise eluviisiga. Päeval peidavad nad end kändude, lehekõdu ja puunottide alla. Isased sisiprussakad on territoriaalsed. Teiste isaste eemale peletamiseks nad susisevad või siis vajadusel võitlevad, kasutades selleks oma sarvi. Oma üleoleku demonstreerimiseks võivad nad võtta ka iseloomulikke poose, seistes n-ö varvastel. Ühe isase territoorium on tavaliselt üsna väike, piirdudes mõnikord vaid ühe kiviga. Võitjad isased sisisevad kõvema häälega kui kaotajad.
Sisisevat häälitsust, mille järgi see prussakaliik oma nimegi on saanud, teevad nad oma keha 4. lülil asuva hingamisava kaudu õhku välja surudes. Eristatakse nelja tüüpi häälitsusi: võitlushäälitsus, kahte tüüpi paaritumishäälitsusi ja ohu korral kasutatav hoiatushäälitsusi.
Paljunemine ja areng.
Isased suhtlevad emaste isenditega helide abil. Seejuures eristatakse kahte tüüpi helisid: kaugkutsungeid, millega kutsutakse emaseid ligi, ning kurameerimishelisid, mida kasutatakse lähedal oleva emase paaritumisse meelitamiseks.
Madagaskari sisiprussakad on polügaamsed, st üks isane võib paarituda mitme emasega. Paaritumiseks valmis olev emane eritab iseloomulikku lõhna, mida isased tunnevad tundlate küljes olevate spetsiaalsete meeleelundite abil. Viljastamiseks kinnituvad emas- ja isasloom keha tagaosadega umbes 30 minutiks teineteise külge. Madagaskari sisiprussakad on munaspoegijad. Pärast viljastumist kannavad emased kookonilaadset munakotti oma kehas, kuni nümfid kooruvad. Selleks kulub 2 kuud. Tavaliselt on ühel madagaskari sisiprussakal 15–40, vahel isegi kuni 60 järglast. 
Paaritumine võib toimuda aasta ringi. Suguküpseks saavad nad 7-kuuselt. Looduses suudavad madagaskari sisiprussakad elada 2–5-aastaseks.
Piirnorm

Piirnorm ehk limiit on millegi suhtes kõrgeim lubatud arvuline määr.
Gennadi Lopõrev

Gennadi Aleksandrovitš Lopõrev ("Геннадий Александрович Лопырев;" 24. aprill 1954 Nevel – 16. august 2023 Rjazani vangla) oli Venemaa julgeolekutöötaja. 
Ta oli Venemaa Föderaalse Julgestusteenistuse (FSO) endine kindralleitnant, kes suri ebaselgetel asjaoludel Rjazani vanglas.
Elulugu.
1980. aastatel töötas ta KGB-s ja oli Tauria palee komandant. 1990. aastatel Venemaa Föderaalse Julgestusteenistuse (FSO) juhataja asetäitja Peterburis. 2000–2002 FSO Loode föderaalringkonna juhataja asetäitja, 2002–2016 FSO Põhja-Kaukaasia föderaalringkonna juhataja. 
25. novembril 2016 vahistati ta Sotšis süüdistatuna altkäemaksu võtmises. Tema korterist leiti miljard rubla sularaha, mis väidetavalt oli seotud maa eraldamisega olümpiarajatiste ehitamiseks Sotši 2014. aasta taliolümpiamängudeks. 2017. aasta novembris mõistis Znamenski garnisoni sõjaväekohus talle 10-aastase vangistuse ja 150 miljoni rubla suuruse rahatrahvi, mõistes ta süüdi kokku 6 miljoni rubla suuruse altkäemaksu võtmises ja padrunite ebaseaduslikus omamises. Kohus säilitas tema sõjaväelise auastme ega jätnud teda ilma riiklikest autasudest. Ta kandis oma karistust Rjazani oblastis asuvas karistuskoloonias IK-3 (mõeldud endiste korrakaitsjate, prokuröride ja kohtunike kinnipidamiseks). Venemaa opositsioonilise väljaande Novaja Gazeta andmeil kureeris ta Gelendžiki rajatava nn Putini palee ehitust.
Suri 16. augustil 2023 vanglas pärast tervise järsku halvenemist.
Tardinghen

Tardinghen (lääneflaami: "Terdingem", [tɛrˈdɪŋəm]; pikardi: "Tardinghin", [tardɪŋɛ̃]) on vald Põhja-Prantsusmaal Pas-de-Calais' departemangus.
Tardingheni etümoloogia, mis on levinud paljudele prantsuse paikadele, eriti põhjaosas, põhineb lõpuks germaani keele juurtel.
Tardinghen asub u. 19 km Boulogne-sur-Merist põhja pool, teede D249 ja D940 ristumiskoha ümbruses, Gris-Nezi neemel. Osa rannajoonest, mis moodustab valla põhjapiiri, on u. 5 m aastas sisemaale taandunud.
Tingry

Tingry on vald Põhja-Prantsusmaal Pas-de-Calais' departemangus.
Tingry asub 16 km Boulogne-sur-Merist kagus, teede D901 ja D238 ristumiskoha ümbruses.
Loodusvalge

Loodusvalge ehk naturaalvalge (prantsuse keeles "blanc cassé", inglise keeles "off-white") on üks valge taolistest värvitoonidest, kergelt kollaka või hallika poole kalduv valge värvus. Kasutatakse sageli sisekujunduse ja tekstiilide kontekstis moesõnavaras.
Värviõpetuses.
Loodusvalge jääb vahemikku puhta lumivalge ja heledate toonide kollase või beeži vahel. Seda võidakse kasutada katusterminina rühma valkjate värvitoonide kohta (kahvatubeež, ekrüüvärv, linavalge, elevandiluuvalge, helekreemikas jt).
Loodusvalget kasutatakse interjööris sageli heleda kujunduse saavutamiseks, kuid nii, et puhta valge teravust ja steriilsust vähendatakse segades sellesse väga väikese koguse oranži või sinakat lisandit vastavalt sellele, kas soovitakse saada sooja või külma tonaalsust. Loodusvalge tooni tajumist ruumis mõjutavad väga palju ruumi valgustus ja ruumis asuvad teised värvid, seetõttu on soovitud tooni saavutamine sageli tunnetusepõhine.
Variatsioonid.
Veebivärv "Off white" on neutraalne väga kahvatu hall
Munakoorevärvus

Munakoorevärvi ehk munakoorekarva (prantsuse keeles "coquille d'oeuf", "blanc coquille d'oeuf", inglise keeles "eggshell") on üks valkjatest värvitoonidest, õrnroosakas kuni õrnkollakas värvus, mis sarnaneb kanamuna koore värvusega.
Variatsioonid.
Prantsuskeelne värvinimetuste portaal pourpre.com annab munakoorevärvi ("coquille d'oeuf") vasteks kahvatute toonide vahemiku kahvaturoosast sooja õrnkollaseni .
Värvinimetuste portaali code-couleur.com järgi in munakoorevärvus kahvaturoosa .
ISCC-NBS-i värvide tähistamise süsteemi värvisõnaraamatu "Color: Universal Language and Dictionary of Names" järgi on munakoorevärvuse ("Eggshell") vasteiks kahvatu oranžkollane , kahvatukollane või kollakasvalge .
Kunstitarvete tootja Canson Mi-teintes seeria pastellpaberi toon 112 "coquille" on kahvatu õrnroosa .
Veebivärv "Eggshell" on veidi rohekas beež .
Munakooresinine.
Inglise keeles võib munakoorevärvus ("Eggshell Green" ja "Eggshell Blue") olla nii kahvaturoheline kui ka hele sinakasroheline , samuti on kasutusel sinakasrohelist värvust tähistav värvinimetus "Robin egg blue".
Toila laululava

Toila laululava on hoone Toila alevikus Toila-Oru pargi lauluväljakul, mis on Ida-Virumaa üks suuremaid kontserdipaiku. Hoone on tunnistatud arhitektuurimälestiseks.
Hoone projekteerisid Rein Tomingas ja Vello Hütsi.
Ajalugu.
Hoone avati 7. juunil 1995 ning selle maksumuseks kujunes 2,2 miljonit krooni. 
Märtsis 1996 vajus kokku hoone lume all olev lavaosa katus. Hilisema ehitusekspertiisi kohaselt selgus, et ehitajad olid kinnitanud kooriku projekteeritust lühemate naeltega, mida oli meetri kohta vaid kolmandik ettenähtust. Katuse kokkukukkumisele eelnes laste mäng batuudina õõtsuval katusel. Katus taastati ja tugevdati. 
Järgmine kord vajus katus lume all sisse 2007. aastal, misjärel lava katus demonteeriti. Katus taastati 2011. aastal.
Plesná

Plesná (saksa keeles "Fleißen") on linn Tšehhis Karlovy Vary maakonnas Chebi ringkonnas. Plesná asub Saksamaa piiri ääres, Chebist umbes 16 km põhjas ja Karlovy Varyst ligikaudu 37 km läänes.
Plesnát on esmamainitud 1185. aastal. 1429. aastal põletasid hussiidid Plesná maha. Linnaõigused sai Plesná 1900. aastal. 1945. aastal saadeti linna saksa rahvusest elanikud riigist välja.
Chvaletice

Chvaletice (saksa keeles "Chwaleticz") on linn Tšehhis Pardubice maakonnas Pardubice ringkonnas. Chvaletice asub Elbe (Labe) jõe ääres, Pardubicest ligi 26 km läänes.
Praeguse Chvaletice linna kohal asusid varem Telčice ja Chvaletice külad. Telčice on asutatud 1143. aastal ja Chvaletice 1393. aastal. 1720. aastal need külad liideti, kuid 1953. aastal sai Telčice eraldi asulaks. 1975. aastal liideti Telčice jälle Chvaleticega. Linnaõigused sai Chvaletice 1. jaanuaril 1981.
Linnas asub Chvaletice soojuselektrijaam, mis alustas tööd 1977. aastal.
Kilvar Kessler

Kilvar Kessler (sündinud 3. juulil 1973) on eesti jurist ja rahandustegelane. 
Ta on alates 2014. aastast Finantsinspektsiooni juhatuse esimees. 
Kessleri ametiaeg lõpeb 2026. aasta 15. jaanuaril. 
2025. aasta sügisel kandideeris ta Eesti Panga presidendiks, kuid ei osutunud valituks.
Haridus.
Ta on lõpetanud Tallinna 47. keskkooli (1991) ja Tartu Ülikooli õigusteaduse alal (1995, BA). Õppinud õigusteadust USA-s Georgetowni Ülikooli õiguskeskuses (LL.M., Edmund S. Muskie Fellow, 1996–1997) ning pangandus- ja finantsõigust Bostoni Ülikoolis (Hubert H. Humphrey Fellow, 2005–2006).
Muu.
Eesti Päevalehe, Delfi ja muude meediaväljaannete igal aastal koostatavas Eesti mõjukate edetabelis oli Kilvar Kessler 2020. aastal 92. kohal.
Männiliimik (perekond)

Männiliimik ("Chroogomphus") on puravikulaadsete seltsi kuuluv perekond seeni.
Vöötriisikas

Vöötriisikas ("Lactarius zonarius") on pilvikuliste sugukonda riisika perekonda kuuluv seeneliik.
Seene kübar on vöödiline, piimmahl muutumatu värvusega, algul mahe, muutudes kibedaks.
Luna 25

Luna 25 oli Venemaa kuumaanduri ebaõnnestunud missioon Kuule, mille korraldas 2023. aasta suvel Roskosmos ja mis pidanuks maanduma Kuu lõunapooluse lähedal Boguslawski kraatri juures 2023. aasta augustis.
Verlincthun

Verlincthun on vald Põhja-Prantsusmaal Pas-de-Calais' departemangus.
Verlincthun asub u. 14 km Boulogne-sur-Merist kagus, teede D215 ja D239 ristumiskoha ümbruses.
Vieil-Moutier

Vieil-Moutier on vald Põhja-Prantsusmaal Pas-de-Calais' departemangus.
Vieil-Moutier asub u. 23 km Boulogne-sur-Merist idas, teede D204 ja D204e ristumiskoha ümbruses.
Desná (Tšehhi)

Desná (saksa keeles "Dessendorf") on linn Tšehhis Libereci maakonnas Jablonec nad Nisou ringkonnas. Desná asub Poola piirist 5 km kaugusel, Jablonec nad Nisoust ligi 11 km idakirdes ja Liberecist umbes 18 km idas.
Asula on rajatud 1691. aastal. Alevi staatus anti Desnále 1913. aastal. 1. jaanuaril 1950 liideti Desnága mitmed ümbruskonna külad. Linnaõigused sai Desná 1968. aastal.
Feldgrau

Feldgrau (saksa keele sõnadest "Feld" 'väli-' ja "grau" 'hall', prantsuse keeles ka "vert allemand" 'saksa roheline') on keskmise heledusega, roheka poole kalduv hall värvitoon, mis vastab Saksamaa armee vormiriietuse ja varustuse värvile Esimese ja Teise maailmasõja perioodil. Värvuse täpne toon on aja jooksul varieerunud, ulatudes hallikasrohelisest khakivärvist, mida kasutati enne 1937. aastat, palju hallima toonini hiljem.
Variatsioonid.
Prantsuskeelne värvinimetuste portaal pourpre.com annab "feldgrau" vasteks laia hallikas- ja khakiroheliste toonide vahemiku .
Veebis on selleks värvitooniks pakutud tume hallikasroheline
Hunti madal 2 komma

Hunti madal 2 komma (inglise keeles "Hunt flat 2 comma") on muusikas kahe heli intervall sagedussuhtega 4131 / 4096 ehk 14,730 tsenti.
USA ühikusüsteem

USA ühikusüsteem ("U.S. Customary System") põhineb suures osas Briti süsteemi ühikutel. Erinevus on vedeliku mahu ühikutes ja mõnede ühikute määratlustes.
Mõõtühikute ühtsust reguleerib Ameerika Ühendriikide kaalude ja mõõtude amet ("Office of Weights and Measures"). Selle eesmärk on ka edendada rahvusvahelise SI-süsteemi kasutuselevõttu, USA on maailmas viimaste riikide seas, kus SI-süsteem ametlikult kasutusel pole.
Pikkus.
USA pikkuse mõõtühikud on toll, jalg, jard ja miil.
Mass.
USA massi mõõtühikud on unts, nael ja tonn.
Vedeliku maht.
USA süsteemis on vedelike mahu põhiühik gallon.
Vedeliku mahu mõõdud on Briti ja USA süsteemides erineva suurusega. Mõlemas süsteemis on alusühikuks gallon. USA gallon on täpselt 231 kuuptolli ehk 3,785 411 784 liitrit.
Puisteainete puhul on USAs aluseks võetud 8 galloni suurune buššel, mis on täpselt 2150,42 kuuptolli ehk 35,239 070 166 88 dm3. Seega on puisteainete gallon 4,404 883 770 86 dm3.
Bronny James

LeBron Raymone James, ka Bronny James, (sündinud 6. oktoobril 2004 Clevelandis) on Ameerika Ühendriikide professionaalne korvpallur, kes mängib NBAs, Los Angeles Lakers võistkonnas.
2023. aastal osales ta McDonald's All-Americani tähtede mängus.
James on NBA korvpalluri LeBron Jamesi vanim laps.
České Velenice

České Velenice (saksa keeles "Unterwielands", "Gmünd-Wielands", "Gmünd-Bahnhof", 1938–1945: "Gmünd III") on linn Tšehhis Lõuna-Tšehhi maakonnas Jindřichův Hradeci ringkonnas. České Velenice asub Austria piiri ääres Gmündi linna vastas.
Praegune České Velenice linn oli varem Gmündi linna osa. Kuni 1870. aastani asusid praeguse České Velenice territooriumil Česká Cejle, Josefsko ja Dolní Velenice külad. 1868. aastal alustati piirkonda raudteetöökodade ehitamist. 1870. aastal alustati ka raudteelaste elamurajoonide ehitamist.
10. septembril 1919 sõlmitud Saint-Germain-en-Laye rahulepingu järgi jagati Gmündi linn Austria ja Tšehhoslovakkia vahel. Lužnice jõest loode poole jäänud osa linnast läks Tšehhoslovakkiale. 1. detsembril 1922 sai uus linn nimeks České Velenice. Müncheni kokkuleppe kohaselt liideti linn 1938. aasta oktoobris Saksamaaga. 23. märtsil 1945 pommitasid USA õhujõudude lennukid raudteejaama, raudteetöökodasid ja ümbruskonda tuhandete pommidega. Hukkus umbes 1300 inimest. Pärast sõja lõppu tagastati linn Tšehhoslovakkiale.
Cudoniaceae

Cudoniaceae on hüüvikseente klassi pigilaigulaadsete seltsi kuuluv seente sugukond.
Ringik

Ringik ("Cudonia") on hüüvikseente klassi pigilaigulaadsete seltsi kuuluv seente perekond.
Pahtlik

Pahtlik ("Spathularia") on hüüvikseente klassi pigilaigulaadsete seltsi kuuluv seente perekond.
Trumpism

Trumpism on Donald Trumpi ja tema toetajatega seonduv poliitiline ideoloogia, haldusstiil, poliitiline liikumine ning võimule saamise ja seal püsimise strateegia. Trumpismi toetajaid nimetatakse trumpistideks.
Mida trumpism endast täpselt kujutab, on vaieldav; sellele on viidatud kui 2010. aastate lõpus ja 2020. aastate alguses erinevates riikides üle maailma levinud paremäärmusliku parempopulistliku ja uusrahvusliku poliitika Ameerika Ühendriikide variandile. Kuigi trumpism ei ole konkreetselt seotud ühegi erakonnaga, tõusid Donald Trumpi toetajad võimule esmalt Ameerika Ühendriikide Vabariiklikus Parteis, teisi poliitilisi jõude peeti "eliidiks" või ""establisment"’iks". Mõned vabariiklased asutasid vastukaaluks Trumpi-vastsae liikumise Never Trump ning oli ka protesti korras erakonnast väljaastujaid.
Mõnede poliitikavaatlejate hinnangul ei ole trumpism pelgalt osa populismist, vaid uut moodi fašismi või neofašismi suunas liikuva poliitika trendist. Trumpismi on peetud ka autoriaarseks ja illiberaalselt demokraatlikuks. Teised uurijad on trumpismi pidanud Ameerika Ühendriikide fašismi pehmeks versiooniks, kuid paralleele on toodud ka Euroopa fašismi tõusuga 1930. aastatel. Paralleelide juures on siiski tõdetud, et on palju võtmeerinevusi.
Trumpistideks, Trumpi toetajateks või koguni oma riigi Donald Trumpideks on sildistatud rahvuskonservatiivseid jõudusid ja poliitikuid paljudes kohtades ka väljaspool Ameerika Ühendriike. Trumpismiga on seostatud näiteks Jair Bolsonarot, Recep Tayyip Erdoğani, Viktor Orbáni, Jacob Zumat, Shinzō Abet ja Yoon Suk Yeoli. Eesti Riigikogu XIV koosseisu ajal tegutses alates novembrist 2018, mil Trump oli Ameerika Ühendriikide president, Donald Trumpi toetusrühm. Toetusrühma algatasid ning sinna kuulusid Eesti Konservatiivse Rahvaerakonna saadikud ja selle esimees oli Peeter Ernits.
Aidakivi

Aidakivi ehk Kabelikivi on ohvrikivi Laulasmaa külas Keila kihelkonnas ja Lääne-Harju vallas. 
Kivi on tunnistatud kultuurimälestiseks nii arheoloogiamälestise kui ka ajaloolise loodusliku pühapaigana.
Liibuv roostetorik

Liibuv roostetorik ("Pycnoporellus alboluteus") on seente perekond torikulaadsete seltsis.
Seen kasvab kuuskede lamatüvedel. Eestist on seda leitud ka halli lepa lamatüvelt.
Volary

Volary (saksa keeles "Wallern") on linn Tšehhis Lõuna-Tšehhi maakonnas Prachatice ringkonnas. Volary asub Austria piirist 11 km kaugusel, Prachaticest umbes 14 km lõunaedelas ja České Budějovicest ligikaudu 44 km läänes.
Asulat on esmamainitud 1359. aastal. Linnaõigused sai Volary 1871. aastal.
Ukraina sõjaväelised auastmed

Ukraina sõjaväelised auastmed ("військові звання України") on Ukraina relvajõududes kehtiv auastmete süsteem.
Donetski pommitamine (19. september 2022)

Donetski tulistamine on tsiviilinfrastruktuuriobjektide suurtükimürskas Donetskis Kuibõševi rajoonis, mis toimus 19. septembril 2022 Venemaa sissetungi ajal Ukrainasse.
Varasemad sündmused.
Alates sõja algusest Donbassis 2014. aasta aprillis on isehakanud DPR-i kontrolli all olevat Donetskit perioodiliselt tulistatud. Neist ohvriterohkeim oli 22. jaanuaril 2015 toimunud suurtükiväe rünnak ühistranspordipeatusele, mille tagajärjel hukkus vähemalt 8 inimest.
Linna tulistamine muutus sagedamaks pärast Venemaa sissetungi Ukrainasse 2022. aastal: 14. märtsil 2022 toimunud Universitetskaja ja Artjomi tänavate mürskude tagajärjel hukkus 23 inimest, Maiskõ turu tulistamine 13. juunil põhjustas 5 inimese surma.
19. septembril 2022 kell 12.15–12.23 tulistati linnas Kuibõševi linnaosas asuval Bakuu komissaride väljakul üheksa 150-millimeetrist mürsku. Intsidendi tagajärjel hukkus Donetski administratsiooni juhi Aleksei Kulemzini sõnul 13 inimest.
Reaktsioon.
Donetski administratsiooni juht Aleksei Kulemzin ütles, et tulistamine viidi läbi läänesuunast ja süüdistas Ukraina relvajõude. DPR juht Denis Pušilin süüdistas Ukrainat tahtlikus tulistamises tsiviilelanike pihta bussipeatuses, poes ja pangas.
Wacquinghen

Wacquinghen (lääneflaami: "Wakingem") on vald Põhja-Prantsusmaal Pas-de-Calais' departemangus.
Wacquinghen asub umbes 11 km Boulogne-sur-Merist põhja pool, teede D233e ja D242e3 ristumiskoha ümbruses. Autoroute A16 moodustab valla läänepiiri.
Wierre-au-Bois

Wierre-au-Bois (lääneflaami: "Wilder") on vald Põhja-Prantsusmaal Pas-de-Calais' departemangus.
Wierre-au-Bois asub u. 13 km Boulogne-sur-Merist kagus, tee D215 ääres.
Wierre-Effroy

Wierre-Effroy on vald Põhja-Prantsusmaal Pas-de-Calais' departemangus.
Wierre-Effroy asub u. 13 km Boulogne-sur-Merist kirdes, teede D232 ja D234 ristumiskoha ümbruses.
Sash!

"Teiste kasutuste kohta vaata artiklit Sash (täpsustus)."
Sash! (stiliseeritud kui SASH!) on saksa DJ-ansambel ja muusikaproduktsioonimeeskond, mida juhib Sascha Lappessen (snd 10. juunil 1970). Ta töötab stuudios koos Ralf Kappmeieri, Karl Xanderi ja Thomas "Alisson" Lüdkega. Sash! on müünud üle 22 miljoni albumi ning võitnud arvukalt auhindu. Hittides kasutatakse erinevaid keeli (prantsuse, hispaania, inglise, itaalia).
R3hab

Fadil El Ghoul (araabia keeles فضيل الغول; lavanimega R3HAB (hääldus: "rihäb") sündinud 2. aprillil 1986) on Marokost pärit hollandi diskor ja muusikaprodutsent.
Briti muusikaajakiri DJ Mag paigutas R3HABi 2018. aastal maailma top saja diskori seas 12. kohale. Ta on välja andnud kaks täispikka albumit. R3HAB on miksinud lugusid paljudelt lauljatelt ja ansamblitelt, nagu 5 Seconds of Summer, Katy Perry, Arashi, Everglow, Lady Gaga, Taylor Swift, Rihanna, Rammstein, Steve Aoki, The Chainsmokers, For King &amp; Country ja KSI.
Jaan Mälberg

Jaan Mälberg (13. mai 1888 Toolamaa vald, Võrumaa – 9. märts 1947 Tartu) oli eesti põllumees ja poliitik. Ta sündis Leevakul. Mälberg oli III Riigikogu liige 11. novembrist 1926 kuni 14. juunini 1929. Mälberg oli Räpina põllumeeste konvendi liige. Ta asendas Jüri Jaaksoni. Mälberg on maetud Räpina kalmistule.
Eduard Krüger

Eduard Krüger (22. jaanuar 1885 – ?) oli Eesti poliitik Vohnjast Kadrina vallas Lääne-Virumaal.  Ta oli III Riigikogu liige. 22. juunil 1926 astus ta ametist tagasi ja tema asemele tuli Carl Schilling.
Directo

Directo on Eestis loodud veebipõhine äritarkvara terviklahendus ehk ERP-rakendus väike- ja suurettevõtetele. Tarkvara on välja töötanud 2000. aastast tegutsev Directo OÜ (varasema nimega Gate Communications OÜ), kes nii arendab, juurutab, kui ka osutab klienditoe teenust.
Tõsine komma

Tõsine komma (inglise keeles "gravity komma") on muusikas kahe heli intervall sagedussuhtega 129140163 / 128000000 ehk 15,353 tsenti.
Mirwomo komma

Mirwomo komma (inglise keeles "mirwomo comma") on muusikas kahe heli intervall sagedussuhtega 33075 / 32768 ehk 16,144 tsenti.
Limiit-13 väike komma

Limiit-13 väike komma (inglise keeles "small tridecimal comma") on muusikas kahe heli intervall sagedussuhtega 105 / 104 ehk 16,567 tsenti.
72vjo aste

72vjo aste (inglise keeles "1 step in 72edo") on muusikas kahe heli intervall sagedussuhtega 21/72 ehk 16,667 tsenti.
Limiit-13 neutraalse tertsi komma

Limiit-13 neutraalse tertsi komma (inglise keeles "tridecimal neutral third comma") on muusikas kahe heli intervall sagedussuhtega 512 / 507 ehk 16,990 tsenti.
Ptolemaiose komma

Ptolemaiose komma (inglise keeles "Ptolemy's comma") on muusikas kahe heli intervall sagedussuhtega 100 / 99 ehk 17,399 tsenti.
Limiit-11 väike komma

Limiit-11 väike komma (inglise keeles "small undecimal comma") on muusikas kahe heli intervall sagedussuhtega 99 / 98 ehk 17,576 tsenti.
Udune komma

Udune komma (inglise keeles "misty comma") on muusikas kahe heli intervall sagedussuhtega 67108864 / 66430125 ehk 17,599 tsenti.
1 udune komma = 1 diaskisma - 1 skisma
19. osaheli krooma

19. osaheli krooma (inglise keeles "19th-partial chroma") on muusikas kahe heli intervall sagedussuhtega 96 / 95 ehk 18,128 tsenti.
Limiit-13 keskmine komma

Limiit-13 keskmine komma (inglise keeles "medium tridecimal comma", "superleap") on muusikas kahe heli intervall sagedussuhtega 91 / 90 ehk 19,130 tsenti.
Diaskisma

Diaskisma (inglise keeles "diaschisma") on muusikas kahe heli intervall sagedussuhtega 2048 / 2025 ehk 19,553 tsenti.
1 diaskisma = 1 süntooniline komma - 1 skisma
Ühine aruandlusstandard

Ühine aruandlusstandard (inglise keeles "Common Reporting Standard" (CRS)) Majanduskoostöö ja Arengu Organisatsiooni (OECD) poolt 2014. aastal loodud teabestandard rahvusvahelisi finantskontosid puudutava info vahetamiseks maksuametite vahel.
CRSi eesmärk on ära hoida maksupettuseid. Idee tulenes vajadusest luua Ameerika Ühendriikide välismaiste kontode maksukuulekuse seaduse (FATCA) alusel rahvusvaheline aruandlusstandard ja sellega seotud juhendid. CRSi õiguslik alus on konventsioon vastastikuse haldusabi kohta maksuküsimustes, mille Eesti Riigikogu ratifitseeris 26. märtsil 2014. Esimesed aruanded anti CRSi järgi 2017. aastal.
41vjo komma

41vjo komma (inglise keeles "41-tone comma") on muusikas kahe heli intervall sagedussuhtega 36893488147419103232 / 36472996377170786403 ehk 19,845 tsenti.
Nuwell komma

Nuwell komma (inglise keeles "nuwell comma") on muusikas kahe heli intervall sagedussuhtega 2430 / 2401 ehk 20,785 tsenti.
nuwell komma = 1 süntooniline komma - 1 breedsma
Suur BP diesis

Suur BP diesis (inglise keeles "major BP diesis", "gariboh comma") on muusikas kahe heli intervall sagedussuhtega 3125 / 3087 ehk 21,181 tsenti.
Välismaiste kontode maksukuulekuse seadus

Välismaiste kontode maksukuulekuse seadus (inglise keeles "Foreign Account Tax Compliance Act" (FATCA)) on 2010. aastal jõustunud Ameerika Ühendriikide föderaalseadus, mille järgi on kõik välismaised finantsasutused kohustatud otsima oma klientide seast Ameerika Ühendriikidega seotud isikuid ning neist Ameerika Ühendriikide Rahandusministeeriumile teatama. FATCA kohustab välismaiste finantsasutuste klientideks olevaid Ameerika Ühendriikide kodanikke oma välismaal asuvatest finantsvaradest iga-aastaselt Ameerika Ühendriikide maksuametile (IRS) teada andma. Sarnaselt Ameerika Ühendriikide tulumaksuseadusele on ka FATCA subjektid nii Ameerika Ühendriikide elanikud kui välismaal elavad kodanikud ja rohelise kaardi omanikud.
Nautiluse komma

Nautiluse komma (inglise keeles "Nautilus comma") on muusikas kahe heli intervall sagedussuhtega 245 / 242 ehk 21,330 tsenti.
Süntooniline komma

Süntooniline komma (inglise keeles "syntonic comma") ehk Didymose komma (inglise keeles "Didymus comma") ehk kesktoonkomma (inglise keeles "comma (major)") on muusikas kahe heli intervall sagedussuhtega 81 / 80 ehk 21,506 tsenti.
Kastanpruunid juuksed

Kastanpruun juuksevärvus on tumedam punaka poole kalduv pruun kuni kastanpruun, loomuliku punapea värvusest oluliselt tumedam ja pruunim.
Kastanpruun juus sisaldab suurt kogust tumedat eumelaniini ja väikest kogust feomelaniini. Loomuliku juuksevärvusena on see pigem haruldane variant ja enamasti on kastanpruun juus saadud brüneti või šatääni juukse toonimisel hennaga (hennapunased juuksed) või kastanpruuni värvi juuksevärvi kasutamisel.
Punakasblond

Punakasblond ehk Veneetsia blond ehk maasikablond on juuksevärvus, mis on punase juuksevärvuse toonidest heledaim ja võrreldes blondide juustega kergelt punakas.
Punakasblondidele juustele annab värvuse väike kogus eumelaniini ja väike kogus feomelaniini.
Nimetus "Veneetsia blond" pärineb renessansiperioodist, mil Veneetsia oli tähtis kauba-, kunsti- ja ka moekeskus. Naised pleegitasid oma juukseid seguga, mis sisaldas inimese või looma uriini, värvisid safranist, sidrunist ja rabarberijuuremahlast valmistatud värvipulbriga ning pleegitasid päikeses, ühtlasi toetades sellega värvi kinnitumise reaktsiooni.
Muud.
Maasikablondi nime ("Strawberry Blonde") kannab üks peiulillesortidest, mille õied võivad olla korraga nii roosat, kollast, oranži kui ka punast värvi (erinevas vanuses õied on erinevat värvi) ja päevalillesort, mille keelõied on kollast, roosat ja punast värvi. Samuti kannab seda nime oranžkollase kuni lõheroosa õiega roosisort.
"The Strawberry Blonde" on 1941. aastal linastunud Ameerika romantiline komöödia (rež Raoul Walsh, osades James Cagney, Olivia de Havilland, Rita Hayworth ja Jack Carson).
Vene maailm

Vene maailm (vene keeles "русский мир", russkii mir) on ideoloogiline ja poliitiline doktriin, mille sisuks on Venemaa kultuuriline ja poliitiline mõjusfäär ja selle kinnistamine ning laiendamine. Ideoloogia on kesksel kohal praeguse Venemaa imperialistlikuna vaadeldavas välispoliitikas.
Väljendit "Vene maailm" on Venemaa president Vladimir Putin avalikult oma sõnavõttudes kasutanud alates 2001. aastast. Kontseptsioon on tänapäeval üks putinismi alussambaid. Sellega seotud ideoloogilised, poliitilised, identiteedilised ja geopoliitilised seisukohad laiendatakse lisaks Venemaa elanikkonnale ka vene diasporaale, eriti naaberriikides, ja välisvenelaste järeltulijatele, kes ideoloogia kohaselt on osa Venemaa totaalse mõjusfääri baasist.
"Vene maailm" on Venemaa imperialistliku ideoloogia tööriist. Idee keskmeks on 'Vene maailm', mis tugineb vene tsivilisatsioonile, mille kandjaks on kogu suur-vene rahvas, kes kannab ühist vene ideed ning jagab ühist vene hinge (eristuvat vaimsust, moraali ja kultuuri), ühist poliitilist keskust (Moskva), ühist hälli (Kiiev, “ema Rus”), ühist keelt (vene keel) ning ühist kirikut (vene õigeusu kirik), mida ühendab ühine patriarh (Moskva patriarh), kes töötab “sümfoonias” ühise ilmaliku liidri (Vladimir Putin) juhtimisel, et valitseda seda “maailma” "de facto" ühise territooriumi peal (mida kehastab Venemaa kontroll oma lähinaabruskonna üle ja selle integreerimine euraasia ideoloogia alusel).
"Vene maailma" ideoloogiat kasutab Venemaa Ukraina-vastase agressiooni õigustamiseks.
Wimereux

Wimereux (lääneflaami: "Wimeruwe") on vald Põhja-Prantsusmaal Pas-de-Calais' departemangus.
Wimereux on rannikulinn, mis asub u 5 km Boulogne-sur-Merist põhja pool, teede D233 ja D940 ristumiskoha ümbruses, Wimereux' jõe kallastel. Slacki jõgi moodustab valla põhjapiiri, La Manche läänepiiri. Põllumajandus ja turism on selle põhitegevused.
Ajalugu.
Pointe-aux-Oies's, kiviaegses eelajaloolises kohas võib endiselt näha dolmeneid.
Vauban ehitas rannikukindluse Wimereux' jõe suudmesse, varemed paistsid mõõna ajal kuni 1940. aastateni. Napoleon I andis korralduse ehitada sinna sadam aastatel 1803–1804, võttes sellele nime jõe järgi. 1840. aastal randus tulevane Napoleon III, Prantsusmaa esimene president (ja viimane monarh) Pointe aux Oies's.
Wimereux' territoorium kuulus algselt Wimille'i vallale, millest see eraldus 28. mail 1899. Samal aastal märtsis rajas Guglielmo Marconi Wimereux's esimese raadioühenduse Prantsusmaa ja Inglismaa vahel.
Esimeses maailmasõjas moodustasid Boulogne-sur-Mer ja Wimereux olulise haiglakeskuse ning kuni 1918. aasta juunini kasutasid meditsiiniüksused matmiseks Wimereux vallakalmistut. Leedi Hadfield rajas ja juhtis seal omal kulul Punase Risti haiglat haavatud ja haigete sõjaväelaste ravimiseks. Flora Murray ja Louisa Garrett Andersoni asutatud "Women's Hospital Corps" avas "Royal Army Medical Corps" taotlusel oma teise haigla Wimereux's. See oli esimene naistehaigla, mida Briti armee tunnustas. Kolonel John McCrae, laskur ja arst, kes kirjutas populaarse sõjapoeemi "In Flanders Fields", teenis ja suri haiglas ning on sinna maetud.
Wimereux oli "Queen Mary's Army Auxiliary Corpsi" peakorter. 1916. aastal asutas Solomon Joseph Solomon kasutamata päevakivitehases "Royal Engineers" asutuse "Special Works Park". Seal töötati Briti armee jaoks välja uued sõjalise maskeeringu tehnikad ja varustus. Sellest sai 1919. aastal Briti armee peakorter.
Teise maailmasõja ajal asus linna põhjaosas Saksa mereväe peakorter. Pärast Normandia dessanti, kui liitlasväed liikusid põhja poole, tulistati linna Gris-Nezi neemelt ja Esimene Kanada armee vallutas selle 22. septembril 1944 tagasi.
Mereäärset arendust alustati Teise keisririigi ajal, mille tulemusena tekkis tähelepanuväärne "Belle époque" ajastule omane majade ja hoonete arhitektuurne ansambel, mis on tänaseni väga hästi hooldatud. Olles algselt olnud Lille'i ja Pariisi jõukate perede teiseks elukohaks, on Wimereux'st saanud Boulogne-sur-Meri elamupiirkond ning see meelitab ligi ka britte ja belglasi, kes tulevad puhkemaju ostma või alaliselt elama asuma.
Helgi Saldo

Helgi Saldo (kodanikunimega Heinrich Sepp; 22. juuli 1990 Tallinn) on eesti kunstnik, LGBT-aktivist ja "drag"-esineja. 
Õppis 2010.–2013. aastani Balti filmi, meedia ja kunstide instituudis filmirežii erialal. Alates 2018. aastast kirjutab LGBTQAI+ kogukonnaga seotud artikleid ning juhib igakuist IDA raadio saadet "Homokringel". 
Saldo määratleb ennast sooliselt mittebinaarse, kväärinimesena.
Keema (intervall)

Keema (inglise keeles "keema") ehk supermaagiline komma (inglise keeles "supermagic comma") on muusikas kahe heli intervall sagedussuhtega 875 / 864 ehk 21,902 tsenti.
1 keema = 1 süntooniline komma - 1 ragisma
Alberto Núñez Feijóo

Alberto Núñez Feijóo (sündinud 10. septembril 1961 Ourenses) on Hispaania poliitik, ta on 2. aprillist 2022 paremtsentristliku Rahvapartei esimees.
Ta sündis aastal 1961 Galicia autonoomses piirkonnas Ourense provintsis Ourenses. Ta on lõpetanud Santiago de Compostela Ülikooli õigusteaduskonna.
Ta on olnud Galicia regionaalvalitsuse juht aastatel 2009–2022 ja Galicia Rahvapartei president aastatel 2006–2022.
Isiklikku.
Ta on aastast 2013 abielus Eva Cárdenasega, neil on poeg (sündinud 2017).
Valentinikomma

Valentinikomma (inglise keeles "squalentine") on muusikas kahe heli intervall sagedussuhtega 64827 / 64000 ehk 22,227 tsenti.
Blackjacki komma

Blackjacki komma (inglise keeles "Blackjack comma") on muusikas kahe heli intervall sagedussuhtega 854296875 / 843308032 ehk 22,413 tsenti.
53vjo komma

53vjo komma (inglise keeles "approximation to 53-tone comma") on muusikas kahe heli intervall sagedussuhtega 77 / 76 ehk 22,631 tsenti.
53vjo aste

53vjo aste (inglise keeles "1 step in 53edo", "Holdrian comma", "Holder's comma") on muusikas kahe heli intervall sagedussuhtega 21/53 ehk 22,642 tsenti.
Pythagorase komma

Pythagorase komma (inglise keeles "pythagorean comma") ehk ditooniline komma (inglise keeles "ditonic comma") on muusikas kahe heli intervall sagedussuhtega 531441 / 524288 ehk 23,460 tsenti.
1 Pythagorase komma = 1 süntooniline komma + 1 skisma
Viktor Afzalov

Viktor Afzalov (sündinud 9. juunil 1968) on Venemaa sõjaväelane, alates 2023. aasta augustist Venemaa õhu- ja kosmosejõudude ülemjuhataja ajutine kohusetäitja ning alates sama aasta 20. oktoobrist ülemjuhataja.
Pythagorase komma lähendus

Pythagorase komma lähendus (inglise keeles "approximation to pythagorean comma") on muusikas kahe heli intervall sagedussuhtega 74 / 73 ehk 23,555 tsenti.
Ait (perekonnanimi)

Ait on eesti perekonnanimi.
2023. aasta 1. jaanuari seisuga oli Eestis perekonnanimi Ait 235 inimesel (116 mehel ja 119 naisel). Perekonnanimi Ait on levinuim Saare maakonnas, kus neid oli maakonna 10 000 elaniku kohta 12,44.
Perekonnanime Ait on kandnud:
Kyron McMaster

Kyron McMaster (sündinud 3. jaanuaril 1997 Road Townis) on Briti Neitsisaarte tõkkejooksja. Tema põhiala on 400 meetri tõkkejooks.
400 meetri tõkkejooksule on ta keskendunud alates 2014. aastast.
Aastatel 2018 ja 2022 võitis ta Rahvaste Ühenduse mängudel 400 meetri tõkkejooksus kuldmedali. Ta oli Briti Neitsisaarte esimene medalivõitja Rahvaste Ühenduse mängudel.
2019. aasta maailmameistrivõistlustel saavutas ta tulemusega 48,10 neljanda koha. Neljanda koha saavutas ta samuti 2020. aasta suveolümpiamängudel Tōkyōs, kus jooksis 47,08, mis on siiani ka tema isiklik rekord. Selle tulemusega on ta kõigi aegade edetabelis kaheksandal kohal.
2023. aasta maailmameistrivõistlustel Budapestis võitis ta 400 meetri tõkkejooksus Karsten Warholmi järel hõbemedali ajaga 47,34. See oli Briti Neitsisaarte ajaloo esimene medal kergejõustiku maailmameistrivõistlustelt.
2024. aasta suveolümpiamängudel Pariisis sai McMaster ajaga 47,79 viienda koha.
Aastatel 2017 ja 2018 tuli ta 400 meetri tõkkejooksus Teemantliiga üldvõitjaks.
2020. aasta suveolümpiamängude avatseremoonial kandis ta koos Elinah Phillipiga Briti Neitsisaarte lippu.
2017. aasta septembris hukkus tema treener Dag Samuels orkaanis Irma.
Tom Courtney

Thomas William Courtney (17. august 1933 – 22. august 2023) oli USA kergejõustiklane, jooksja.
Melbourne'i olümpiamängudel 1956 võitis ta 800 m jooksus olümpiarekordiga 1.47,7 kuldmedali ja USA võistkonna koosseisus Charlie Jenkins, Lou Jones ja Jesse Mashburn 4 × 400 m teatejooksus ajaga 3.04,7 samuti kuldmedali.
Roda (muusika)

Roda (inglise keeles "roda") on muusikas kahe heli intervall sagedussuhtega 131072000 / 129140163 ehk 25,706 tsenti.
Winmeanma

Winmeanma (inglise keeles "winmeanma") on muusikas kahe heli intervall sagedussuhtega 66 / 65 ehk 26,432 tsenti.
Wimille

Wimille (pikardi: "Wimil") on vald Põhja-Prantsusmaal Pas-de-Calais' departemangus.
Wimille on põllumajandus- ja kergetööstuslinn, mis asub umbes 4,8 km Boulogne-sur-Merist põhja pool, teede D233 ja D237 ristumiskoha ümbruses, Wimereux' jõe kallastel. Slacki jõgi moodustab valla põhjapiiri. Autoroute A16 liiklussõlm 33 teega D242 asub valla territooriumil. Wimille-Wimereux' raudteejaamal on raudteeühendused Calais' ja Boulogne-sur-Meriga.
2023. aasta Wagneri grupi lennuõnnetus

 
2023. aasta 23. augustil kukkus Tveri oblastis Kuženkino alevi lähistel alla Moskvast väidetavalt Peterburi teel olnud lennuk.
Meeskond ja reisijad.
Lennule oli registreeritud kümme inimest: kolm meeskonnaliiget ja seitse reisijat.
Wirwignes

Wirwignes (lääneflaami: "Willewine") on vald Põhja-Prantsusmaal Pas-de-Calais' departemangus.
Wirwignes asub u. 13 km Boulogne-sur-Merist kagus, teede D238 ja D341 ristumiskoha ümbruses, Liane'i jõe kallastel.
Rühmvõimlemine

Rühmvõimlemine (inglise keeles Aesthetic Group Gymnastics) on naiste spordiala, mis põhineb harmoonilisele, rütmilisele, ökonoomsele liikumistehnikale. See on stiliseeritud, väljenduslik ja loomulik tervet keha haarav liikumine.
Rühmvõimlemine on olnud rahvusvaheliselt tuntud alates 1996. aastast, mil Soomes toimus esimene Rühmvõimlemise Rahvusvaheline Turniir. 
Rahvusvahelises võistlusprogrammis on ainult vabaharjutus, kus muusika ja liikumine moodustavad ühtse kunstilise terviku – võistluskavad on kui väikesed „jutustused“. 
Rühmvõimlemise tegevust koordineerib Rahvusvaheline Rühmvõimlemise Föderatsioon (International Federation of Aesthetic Group Gymnastics), mille liige on ka Eesti Võimlemisliit.
Allikas: www.eevl.ee
Boris Torpan

Boris Torpan (25. oktoober 1910 Peterburi – 20. mai 1967 Tallinn) oli eesti keemik.
Torpan lõpetas 1928. aastal Tallinna Reaalkooli "cum laude" ja 1940. aastal Tallinna Tehnikaülikooli keemiainsenerina "cum laude". Üliõpilasena oli ta ka tantsuorkestri Red Hot Ramblers pianist, ühtlasi töötas ta aastatel 1938–1940 ka anorgaanilise ja analüütilise keemia laboris nooremassistendina.
Pärast ülikooli lõpetamist töötas ta Tarbeklaasi klaasitehases laboratooriumi juhatajana ja aastatel 1940–1944 peainsenerina. Aastatel 1940–1941 oli ta ka Loodusvarade Instituudi vanemkeemik-assistent.
1945. aastast oli Torpan Tallinna Polütehnilise Instituudi (TPI) anorgaanilise ja analüütilise keemia kateedri vanemõpetaja, aastatel 1956–1967 dotsent, aastatel 1955–1961 ka kateedri juhataja. 1952. aastal sai keemiakandidaadi kraadi väitekirjaga "ENSV põlevkivi keemilisest koosseisust", mis oli põlevkiviuurijatele paljude teaduslike tööde aluseks. Ta uuris põlevkivi ja selle vahekihtide keemilist koostist ning korrosiooni.
Torpani oli Ühingu Teadus TPI liikmesgrupi büroo liige ja TPI liikmesgrupi keemiasektsiooni esimees, Eesti Keemiaseltsi nomenklatuurikomisjoni liige ja sama seltsi TPI allorganisatsiooni esimees.
Isiklikku.
Tema onupoeg oli ehitusteadlane Otto Roots.
Kuženkino

Kuženkino (vene "Куженкино") on alev Venemaal Tveri oblastis, Bologoje rajoonis. Asub Šlina jõe ääres, Bologojest 20 km lõuna pool.
Kuženkinot on esmamainitud 1583. aastal. 1939 sai aleviks.
1989. aastal oli alevis 3969 elanikku, 2021. aastal 1918 elanikku.
Alevit läbib Bologoje-Velikije Luki raudtee.
23. augustil 2023 toimus Kuženkino lähedal lennuõnnetus, milles väidetavalt hukkus Jevgeni Prigožin.
Tarawa lahing

Tarawa lahing toimus 20.–23. novembril 1943 Ameerika Ühendriikide ja Jaapani vahel Vaiksel ookeanil Gilberti saartel Tarawa atollil ning oli osa operatsioonist Galvanic – USA sissetungist Gilberti saartele. Ligi 6400 jaapanlast, korealast ja ameeriklast hukkus lahingutegevuses, mis toimus peamiselt väikesel, Tarawa atolli edelaosas asuval Betio saarel. 
Tarawa lahing oli esimene Ameerika Ühendriikide pealetungioperatsioon Vaikse ookeani keskosas. See oli ka esimene kord Vaikse ookeani sõjatandril, kui Ameerika Ühendriikide sõjavägi kohtas amfiibilise maabumise ajal tõsisemat Jaapani vastupanu. Varasemad maabumised olid kulgenud väga vähese või üldse puuduva vastupanuga. Tarawal olid aga positsioonid sisse võtnud ligi 4500 hästi varustatud ja ette valmistatud Jaapani sõdurit, kelle vastupanu põhjustas Ameerika Ühendriikide merejalaväele suuri inimkaotusi.
UNESCO maailmapärand Kataris

Katari alal on UNESCO maailmapärandi nimistus üks objekt ja ootenimistus on kaks objekti.
Nimistusse on kantud:
Ootenimistus on kaks objektiː
Hugues Fabrice Zango

Hugues Fabrice Zango (sündinud 25. juunil 1993 Ouagadougous) on Burkina Faso kolmikhüppaja.
Zango osales kolmikhüppes esimest korda maailmameistrivõistlustel 2015. aastal Pekingis, kuid siis tulemust kirja ei saanud. Aasta hiljem sai ta Rio de Janeiro suveolümpiamängudel 34. koha tulemusega 15.99.
2018. aasta sisemaailmameistrivõistlustel Birminghamis saavutas ta tulemusega 17.11 kuuenda koha. Samal aastal võitis ta Aafrika meistrivõistlustel kolmikhüppes kuldmedali, kui hüppas 17.11, mis oli Burkina Faso rekord välitingimustes.
2019. aasta maailmameistrivõistlustel Dohas võitis ta pronksmedali, kui hüppes viimases voorus Aafrika rekordi 17.66 ja möödus nelja sentimeetriga Pedro Pichardost. See oli Burkina Faso esimene medal kergejõustiku maailmameistrivõistlustelt. Enne seda oli Burkina Faso parimaks kohaks kergejõustiku maailmameistrivõistlustel kümnes, mille saavutas Franck Zio 1995. aastal kaugushüppes.
2021. aastal toimunud Tōkyō suveolümpiamängudel võitis Zango tulemusega 17.47 pronksmedali, mis oli Burkina Faso läbi aegade esimene medal olümpiamängudel.
2022. aasta maailmameistrivõistlustel Eugene'is võitis ta tulemusega 17.55 hõbemedali. Aasta hiljem tuli ta Budapesti maailmameistrivõistlustel tulemusega 17.64 maailmameistriks.
2024. aasta suveolümpiamängudel Pariisis sai Zango 17.50-ga viienda koha.
Zangole kuulub kolmikhüppes sisemaailmarekord 18.07, mis on püstitatud 16. jaanuaril 2021 Aubière'is. Ta on üldse esimene aafriklane, kellele oli hüppealal kuulunud maailmarekord. Välitingimustes on tema isiklik rekord kolmikhüppes 17.82, mis on püstitatud 6. juulil 2021 Székesfehérváris
Ta on õppinud Prantsusmaal Artois' ülikoolis elektroonikat, elektrienergiat ja automatiseerimist. Ta lõpetas ülikooli magistrikraadiga 2018. aastal.
Rene Köster

Rene Köster (esinejanimega Köster; sündinud 17. oktoobril 1989) on eesti lavastaja, etenduskunstnik, muusik, koreograaf ja tantsija.
Köster on lõpetanud Tallinna Ülikooli koreograafiaosakonna ning on Eesti Tantsukunsti ja Tantsuhariduse liidu liige.
Eesti "drag"-kultuuris on ta tuntud kvääripidude sarja BÄM! asutajana ning alates 2023. aastast on ta kogukonnabaari Hungr üks omanikke.
Josh Kerr

Josh Kerr (sündinud 8. oktoobril 1997 Edinburghis) on Suurbritannia keskmaajooksja, kelle põhiala on 1500 meetri jooks.
2015. aastal tuli ta 1500 meetri jooksus juunioride Euroopa meistriks.
Kerri esimesed täiskasvanute tiitlivõistlused olid 2017. aastal Londoni maailmameistrivõistlused, kus ta 1500 meetri distantsil eeljooksust edasi ei pääsenud. Kaks aastat hiljem saavutas ta Doha maailmameistrivõistlustel isikliku rekordiga 3.32,52 kuuenda koha.
2021. aastal toimunud Tōkyō suveolümpiamängudel võitis ta tulemusega 3.29,05 pronksmedali – see tulemus on siiani 1500 meetri jooksus tema isiklik rekord.
27. veebruaril 2022 püstitas Kerr Bostonis miilijooksus Euroopa siserekordi 3.48,87, kui ületas 1983. aastast iirlasele Eamonn Coghlanile kuulunud rekordi ligi sekundiga. Kerri 1500 meetri jooksu vaheaeg oli samas jooksus 3.32,86, mis tähistas Suurbritannia rekordit (1500 meetri jooksus püstitas aasta aega hiljem uue Suurbritannia siserekordi Neil Gourley). Tulemusega on 3.48,87 Kerr sisetingimustes miilijooksu kõigi aegade edetabelis neljandal kohal.
2022. aasta Eugene'i maailmameistrivõistlustel oli Kerr ajaga 3.30,60 viies.
2023. aasta Budapesti maailmameistrivõistlustel tuli ta 1500 meetri jooksus maailmameistriks, kui jooksis aja 3.29,38 ja edestas seejuures suurfavoriiti Jakob Ingebrigtseni.
2024. aasta sisemaailmameistrivõistlustel Glasgow's võitis Kerr 3000 meetri jooksus Yared Nuguse'i ja Selemon Barega ees ajaga 7.24,98 kuldmedali. 2024. aasta suveolümpiamängudel Pariisis püstitas Kerr 1500 meetri jooksus Suurbritannia rekordi 3.27,79, kuid jäi üllatuslikult Cole Hockeri järel teiseks.
Kerr on õppinud Ameerika Ühendriikides New Mexico Ülikoolis. 2017. aastal tuli ta 1500 meetri jooksus USA üliõpilasmeistriks.
Väiksem diesis

Väiksem diesis (inglise keeles "minimal diesis") on muusikas kahe heli intervall sagedussuhtega 20000 / 19683 ehk 27,660 tsenti.
1 väiksem diesis = 1 limiit-7 komma + 1 ragisma
Limiit-7 seitsmendiktoon

Limiit-7 seitsmendiktoon (inglise keeles "septimal seventh-tone", "senga") on muusikas kahe heli intervall sagedussuhtega 686 / 675 ehk 27,985 tsenti.
Väike diesis

Väike diesis (inglise keeles "small diesis") ehk maagiline komma (inglise keeles "magic comma") on muusikas kahe heli intervall sagedussuhtega 3125 / 3072 ehk 29,614 tsenti.
1 väike diesis = 1 limiit-7 komma - 1 Horwelli komma
Limiit-11 diesis

Limiit-11 diesis (inglise keeles "undecimal diesis", "konbini comma") on muusikas kahe heli intervall sagedussuhtega 56 / 55 ehk 31,194 tsenti.
Telepathma

Telepathma (inglise keeles "telepathma") on muusikas kahe heli intervall sagedussuhtega 55 / 54 ehk 31,767 tsenti.
12vjo kuuendiktoon

12vjo kuuendiktoon ehk kuuendiktoon (inglise keeles "sixth tone") on muusikas kahe heli intervall sagedussuhtega 21/36 ehk 33,333 tsenti.
Limiit-29 komma

Limiit-29 komma (inglise keeles "vicesimononal comma") on muusikas kahe heli intervall sagedussuhtega 261 / 256 ehk 33,487 tsenti.
17. osaheli krooma

17. osaheli krooma (inglise keeles "17th-partial chroma") on muusikas kahe heli intervall sagedussuhtega 51 / 50 ehk 34,283 tsenti.
Ükssarvikukomma

Ükssarvikukomma (inglise keeles "unicorn comma") on muusikas kahe heli intervall sagedussuhtega 1594323 / 1562500 ehk 34,905 tsenti.
Erlichi komma

Erlichi komma (inglise keeles "Erlich's decatonic comma", "tritonic diesis", "jubilisma", "septimal comma 2", "septimal sixth-tone") on muusikas kahe heli intervall sagedussuhtega 50 / 49 ehk 34,976 tsenti.
1 Erlichi komma = 1 limiit-7 diesis - 1 Breedi komma